**ZÁPIS č. 5**

**Z RIADNEHO ZASADNUTIA SPRÁVNEJ RADY TASR**

**21. mája 2019 so začiatkom o 15.00 h**

**Prítomní členovia Správnej rady:** Jozef Tuhovčák, Ladislav Mikuš, Alena Klepochová , Árpád Korpás, Peter Mestický

**Ospravedlnení:** -

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

---------------------------------------------------------------------------------------------------------------------------------------------------

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedol predseda SR TASR Jozef Tuhovčák. Konštatoval, že rada je uznášaniaschopná, navrhol program zasadnutia a dal o ňom hlasovať.

**Program:**

**1. Nový Štatút Tlačovej agentúry Slovenskej republiky**

**2. Rôzne**

**UZNESENIE č. 15/2019:**

Členovia SR TASR schválili program zasadnutia:

ZA: 5 PROTI: 0 ZDRŽAL SA: 0

**Uznesenie bolo prijaté.**

**----------------------------------------------------------------------------------------------------------------------------------------------------**

**1. Nový Štatút Tlačovej agentúry Slovenskej republiky**

Predseda SR TASR J. Tuhovčák požiadal GR TASR V. Puchalu, aby odprezentoval materiál.

*Podľa V. Puchalu Štatút TASR vychádza zo zákona o TASR a špecifikuje ho vo viacerých oblastiach. Štatút v zmysle zákona o TASR schvaľuje Správna rada TASR.*

*Predkladaný štatút zohľadňuje dve zmeny :*

*1.      Zmena sídla agentúry. Posledná zmena sídla je schválená dodatkom v roku 2012, kedy sa agentúra presťahovala na Lamačskú cestu. V tejto dobe je TASR registrovaná v OR SR na Dúbravskej ceste 14. Túto zmenu zohľadňuje a zapracúva predkladaný štatút.*

*2.      Predkladaný štatút je rozšírený o článok 7 : Financovanie tlačovej agentúry. Doterajší štatút tento článok nemal.*

J. Tuhovčák sa poďakoval V. Puchalovi za odprezentovanie materiálu a predložil návrh na uznesenie:

**UZNESENIE č. 16/2019:**

Správna rada TASR bez výhrad schválila Štatút TASR.

ZA: 5 PROTI: 0 ZDRŽAL SA: 0

**Uznesenie bolo prijaté.**

----------------------------------------------------------------------------------------------------------------------------------------------------

**2. Rôzne**

V. Puchala informoval členov rady o projekte TASR do každej školy. V rámci projektu sú sprístupnené servisy TASR pre všetky školy na Slovensku na nekomerčné použitie. V tejto súvislosti predstavil redizajn stránky skolskyservis.sk a podobu stránky skolske.sk.

Projekt TASR slúži na výchovu študentov a žiakov k dôvere vo verejnoprávny produkt a zároveň je modelom šírenia informácií z kredibilného zdroja, ktorým je TASR.

Členovia SR TASR sa dohodli na termíne ďalšieho zasadnutia 25. júna 2019 o 15:00.

Predseda SR TASR J. Tuhovčák v súlade s Rokovacím poriadkom SR TASR ukončil zasadnutie rady.

Bratislava, 21. mája 2019

Zapísal:

Jozef Tuhovčák v.r.